Document ID: 32001D0743

Komisijas Lēmums
(2001. gada 19. oktobris),
ar kuru groza Lēmumu 95/340/EK, ar ko nosaka tādu trešo valstu pagaidu sarakstu, no kurām dalībvalstis atļauj piena un piena produktu importu
(izziņots ar dokumenta numuru C(2001) 3125)
(Dokuments attiecas uz EEZ)
(2001/743/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 16. jūnija Direktīvu 92/46/EEK par veterinārsanitārajiem noteikumiem attiecībā uz svaigpiena, termiski apstrādāta piena un piena produktu ražošanu un laišanu tirgū [1], kurā jaunākie grozījumi izdarīti ar Austrijas, Somijas un Zviedrijas Pievienošanās līgumu [2], un jo īpaši ar tā 23. panta 2. un 3. punktu,
tā kā:
(1) Komisijas Lēmums 95/340/EK [3], kurā jaunākie grozījumi izdarīti ar Lēmumu 96/584/EK [4], nosaka tādu trešo valstu pagaidu sarakstu, no kurām dalībvalstis atļauj piena un piena produktu importu.
(2) Pēc mutes un nagu sērgas slimības uzliesmojuma Urugvajā, lai nodrošinātu nepārtrauktu dzīvnieku veselības stāvokļa aizsardzību Kopienā, oficiāli jāaptur importa atļaujas attiecībā uz Urugvajas svaigpienu un piena produktiem, un pienu un piena produktiem, kuriem veikta vienreizēja pasterizācija.
(3) Pēc mutes un nagu sērgas slimības uzliesmojuma Argentīnā arī oficiāli jāaptur importa atļaujas attiecībā uz iepriekš apstiprinātās šīs valsts dienvidu daļas svaigpienu un piena produktiem, un pienu un piena produktiem, kuriem veikta vienreizēja pasterizācija.
(4) Mauritānijas kompetentās iestādes prasa Kopienas importa atļaujas attiecībā uz noteiktiem piena un piena produktu veidiem un pēc Kopienas misijas jāatzīst, ka, ievērojot dzīvnieku veselības situāciju Mauritānijā, to iekļauj sarakstā attiecībā uz noteiktiem apstrādāta piena un piena produktu veidiem, pirms ievešanas vienojoties par atlieku plānu un uzņēmumu apstiprināšanu.
(5) Ir lietderīgi precizēt pielikuma aiļu nosaukumus.
(6) Attiecīgi jāgroza Lēmums 95/340/EK.
(7) Šo lēmumu pārskata, ņemot vērā dzīvnieku slimību situāciju attiecīgajās valstīs.
(8) Šajā lēmumā paredzētie pasākumi saskan ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 95/340/EK pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2001. gada 19. oktobrī

Labels: 17
5
0
3
6